b'\n_START_ARTICLE_\nHeterof\xc3\xb2bia\n_START_SECTION_\nEn psicologia\n_START_PARAGRAPH_\nEn la medicina, en particular en la psicologia es fa servir per designar la por al sexe oposat. El terme heterof\xc3\xb2bia tamb\xc3\xa9 fa refer\xc3\xa8ncia a l\'aversi\xc3\xb3 (f\xc3\xb2bia, del grec antic \xce\xa6\xcf\x8c\xcf\x90\xce\xbf\xcf\x82, fobos, \xe2\x80\x98p\xc3\xa0nic\xe2\x80\x99) obsessiva contra el sexe oposat. Segons el psiquiatre franc\xc3\xa8s Tony Anatrella; "\xc3\xa9s la por al sexe contrari, a tot all\xc3\xb2 diferent del propi sexe, a la difer\xc3\xa8ncia sexual, i a la diversitat".\n_START_SECTION_\nEn sociologia\n_START_PARAGRAPH_\nEn les ci\xc3\xa8ncies socials, es fa servir per definir la por envers el diferent, la definici\xc3\xb3 prov\xc3\xa9 dels termes hetero (diferent) i f\xc3\xb2bia (por). Des d\'un punt de vista sociocultural s\'assembla m\xc3\xa9s a conceptes com el racisme, l\'etnocentrisme i la xenof\xc3\xb2bia, \xc3\xa9s a dir \xc3\xa9s el rebuig, l\'exclusi\xc3\xb3 i/o la discriminaci\xc3\xb3 envers qualsevol grup social minoritari. Segons Daniel Ferstein en l\'article Les l\xc3\xb2giques del racisme, la heterof\xc3\xb2bia seria "la por, l\'estranyesa, o la confusi\xc3\xb3 davant l\'altre, por que s\'expressa com una por a all\xc3\xb2 desconegut i que forma part de la pr\xc3\xb2pia estructura de la personalitat dels subjectes socials". Ferstein cont\xc3\xadnua dient que "la heterof\xc3\xb2bia \xc3\xa9s un proc\xc3\xa9s social molt antic, el rastreig del qual ha de vincular-se m\xc3\xa9s a l\'exploraci\xc3\xb3 antropol\xc3\xb2gica i psicol\xc3\xb2gica dels primers conjunts humans.'